Priporočamo vam, da greste pred izbiro arhitekta za notranjo opremo na posvet k več notranjim opremljevalcem. Samo zato, ker ima nekdo dobre reference, še ne pomeni, da bo svoje delo dobro opravil tudi pri vas. Gotovo imate svoje specifične potrebe in bivalne navade. Če vas arhitekt za notranjo opremo o tem ne sprašuje in ne posluša vaših želja, poiščite nekoga drugega, ki mu boste zaupali ureditev vaših prostorov.
Prednost najema arhitekta za notranjo opremo je v funkcionalno in estetsko dovršenih notranjih prostorih z opremo, ki je oblikovana kot celota od tal do stropa. Prostor mora biti unikaten, kot so ljudje, ki v njem živijo. Namen načrtovanja notranje opreme je v tem, da se boste v novo urejenem stanovanju prijetno počutili in se z veseljem vanj vračali.
Med naročnikom in arhitektom za notranjo opremo je zelo pomembna prava komunikacija in aktivno medsebojno sodelovanje. V začetnih pogovorih mu zaupajte vaše želje in potrebe ter povejte, kakšne barve in materiali so vam blizu, da se boste v prostoru dobro počutili. Pomembno je, da dobro razume, kaj si želite in da se pri načrtovanju opreme ujameta v vseh podrobnostih. Arhitekt za notranjo opremo ima lahko veliko idej, vendar ste vi tisti, ki morate biti zadovoljni s končnim rezultatom.
Notranji oblikovalec bo po ogledu prostora najprej pripravil idejno zasnovo z izrisom pohištva. Tako boste lažje dobili občutek, koliko pohištva prostor sploh prenese, kakšne oblike bo in kakšna bo njegova funkcionalnost. Arhitekt za notranjo opremo bo znal izkoristiti prednosti vsakega prostora, iz njega iztržiti maksimalno uporabno vrednost in povezati vse elemente v estetsko celoto.
Izdelal bo več variantnih rešitev, ki bodo izhodišče za usklajevanje in zbliževanje idej. Morda bo potreben tudi kompromis glede funkcionalnosti in estetike. Z znanjem, izkušnjami in idejami bo arhitekt za notranjo opremo oblikoval najbolj optimalne in sprejemljive rešitve za vas. Vzemite si dovolj časa, da skice dobro pregledate, saj boste le tako zadovoljni s končnimi rešitvami.
Arhitekt za notranjo opremo se nato posveti natančnim orisom načrta interierja z načrti za razsvetljavo in inštalacije. Skupaj se bosta dogovorila o izbiri materialov, barv in obdelave sten, stropov, tal in vrat. Smiselno bo razporedil pohištvo, opremo, svetila in vse detajle v prostoru, kot so dekorativni predmeti in rastlinje.
Notranji opremljevalci so dobri poznavalci situacije na trgu, ker se profesionalno ukvarjajo z načrtovanjem notranje opreme. Strošek za načrtovanje opreme se vam bo povrnil. Znali vam bodo svetovati, kje boste lahko kupili kvalitetno in cenovno ugodno tipsko pohištvo in opremo ter šli na vašo željo tudi z vami po nakupih.
Pohištvo po meri ni nujno dražje od industrijsko izdelanega. Nobeno kakovostno pohištvo ni poceni, tudi kvalitetno izdelano serijsko pohištvo ne. Prednost pohištva po meri je v tem, da niste omejeni na točno določen serijski sestav, ki se morda ne bo popolnoma ujemal z dimenzijami in drugimi specifikami prostora.
Po uskladitvi želja in možnosti arhitekt za notranjo opremo na vašo željo izdela 3D vizualizacijo. Omogočila vam bo popolno predstavo svojega novo opremljenega doma z usklajenimi barvami in izbranimi materiali. Prostor mora imeti zgodbo in dušo. Če ste to začutili in se popolnoma vživeli v vaš novi ambient, potem je čas za realizacijo. Ponudbe notranjih oblikovalcev lahko brezplačno pridobite na https://omisli.si/interier/.